
17 Ιουλίου 2018 


ΤΕΥΧΟΣ ΔΕΥΤΕΡΟ 


Αρ. Φύλλου 2852 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Τροποποίηση του Οργανισμού Εσωτερικής Υπη¬ 
ρεσίας του Δήμου Περιστεριού. 

2 

Ανώτατο όριο επιτρεπόμενων κατ' έτος ημερών 
κίνησης εκτός έδρας των υπηρετούντων υπαλλή¬ 
λων της Κοινωφελούς Επιχείρησης Πολιτισμού- 
Περιβάλλοντος-Κοινωνικής Πρόνοιας Δήμου 
Ηρακλείου. 

3 

Χορήγηση άδειας ίδρυσης και λειτουργίας μίας 
(1) Στέγης Υποστηριζόμενης Διαβίωσης (Σ.Υ.Δ.) 
Ατόμων με Αναπηρία που χαρακτηρίζονται από 
νοητική υστέρηση (Π.ΝΟ.Υ.)-Διαμέρισμα, στο φι¬ 
λανθρωπικό σωματείο με την επωνυμία ΚΕΝΤΡΟ 
ΕΙΔΙΚΗΣ ΕΚΠΑΙΔΕΥΣΗΣ ΠΑΙΔΙΩΝ ΜΕ ΕΙΔΙΚΕΣ 
ΑΝΑΓΚΕΣ Κ.Ε.Ε.Π.Ε.Α. «ΟΡΙΖΟΝΤΕΣ». 

4 

Διαπίστωση ανάγκης για υπερωριακή απασχόλη¬ 
ση το Β' εξάμηνο του έτους 2018 για υπαλλήλους 
της Δ/νσης Αγροτικής Οικονομίας της Περιφέρει¬ 
ας Θεσσαλίας. 

5 

Καθιέρωση εργασίας καθ' υπέρβαση του υπο¬ 
χρεωτικού ωραρίου για το έτος 2018 στον Τοπικό 
Οργανισμό Έγγειων Βελτιώσεων (Τ.Ο.Ε.Β.) Μυρ- 
το υντίων. 


ΔΙΟΡΘΩΣΕΙΣ ΣΦΑΛΜΑΤΩΝ 

6 

Διόρθωση σφαλμάτων στην 2/44450/0025/ 
20-06-2018 απόφαση του Αναπληρωτή Υπουργού 
Οικονομικών, που δημοσιεύθηκε στο ΦΕΚ 2441/ 
Β726-06-2018. 

7 

Διόρθωση σφάλματος στη ΔΙΠΑΑΔ/Φ.Κ./71/ 
14870/29-5-2018 απόφαση της Υπουργού Διοι¬ 
κητικής Ανασυγκρότησης με θέμα: «Κατανομή 
προσωπικού στο Κέντρο Προγραμματισμού και 
Οικονομικών Ερευνών» που δημοσιεύθηκε στο 
ΦΕΚ 2289/Β718-06-2018. 


ΑΠΟΦΑΣΕΙΣ 

Αριθμ. 51749/18377 

50107/17890 _ (1) 

Τροποποίηση του Οργανισμού Εσωτερικής Υπη¬ 
ρεσίας του Δήμου Περιστεριού. 

Ο ΣΥΝΤΟΝΙΣΤΗΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 3852/2010 (ΦΕΚ 87/Α72010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης-Πρόγραμμα Καλλικράτης», όπως 
ισχύει, σε συνδυασμό με τις διατάξεις του ν. 2503/1997 
(ΦΕΚ 107/Α /1997) «Διοίκηση, οργάνωση, στελέχωση 
της Περιφέρειας, ρύθμιση θεμάτων για την τοπική αυ¬ 
τοδιοίκηση και άλλες διατάξεις». 

2. Τις διατάξεις του π.δ. 135/2010 (ΦΕΚ 228/Α72010) 
«Οργανισμός της Αποκεντρωμένης Διοίκησης Αττικής», 
όπως ισχύει. 

3. Τις διατάξειςτων άρθρων 28 και 28Α του ν. 4325/2015 
(ΦΕΚ47/Α /2015) «Εκδημοκρατισμόςτης Διοίκησης-Κα- 
ταπολέμηση Γραφειοκρατίας και Ηλεκτρονική Διακυ¬ 
βέρνηση. Αποκατάσταση αδικιών και άλλες διατάξεις», 
όπως συμπληρώθηκε με τις διατάξεις του άρθρου 24 
του ν. 4368/2016 (ΦΕΚ 21/Α72016) «Μέτρα για την επι¬ 
τάχυνση του κυβερνητικού έργου και άλλες διατάξεις». 

4. Τις διατάξειςτων άρθρων 63, και 280 του ν. 3852/2010 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης-Πρόγραμμα Καλλικράτης» (ΦΕΚ 
87/Α707-06-2010). 

5. Τις διατάξειςτων άρθρων 10, του ν. 3584/2007 «Κύ¬ 
ρωση του Κώδικα Κατάστασης Δημοτικών και Κοινοτι¬ 
κών Υπαλλήλων» (ΦΕΚ 143/Α728.06.2007). 

6. Τις διατάξεις των άρθρων 87, 88, 89, 90 και 99 
του ν. 3584/2007 «Κύρωση του Κώδικα Κατάστασης 
Δημοτικών και Κοινοτικών Υπαλλήλων» (ΦΕΚ 143/ 
Α728.06.2007) όπως έχουν αντί κατασταθεί από τις παρ. 
4,5,6 του άρθρου 29 του ν. 4369/16 (ΦΕΚ 33/27.02.2016 
τεύχος Α'). 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2852/17.07.2018 


7. Τις διατάξεις του άρθρου 1 του ν. 3839/2010 και της 
παρ.1 δ του άρθρου 51 του ν. 3905/2010. 

8. Τις διατάξεις του άρθρου 33 παρ.1 α και 1β του 
ν. 4024/2011 (ΦΕΚ 226/Α727-10-2011) 

9. Την παρ.3, του άρθρου 54 του ν. 4178/2013. 

10. Την αριθμ. ΔΙΔΑΔ/Φ.35.23/1288/οικ.8652/16-04- 
2010 εγκύκλιο της Γενικής Γραμματείας Δημόσιας Διοί¬ 
κησης και Ηλεκτρονικής Διακυβέρνησης. 

11. Το αριθμ. ΔΟΑ/Φ.14/1/οικ.21732/31-10-2011 έγ¬ 
γραφο του Υπουργείου Διοικητικής Μεταρρύθμισης και 
Ηλεκτρονικής Διακυβέρνησης. 

12. Το αριθμ. 26109/05.06.2018 έγγραφο του Υπουρ¬ 
γείου Εσωτερικών με θέμα "Εφαρμογή του προβαδί¬ 
σματος κατηγοριών κατά την επιλογή προϊσταμένων 
σε θέσεις ευθύνης των ΟΤΑ α' και β' βαθμού. 

13. Το αριθμ. ΔΙΔΑΔ/Φ.35.50/2412/ΟΙΚ.21795/ 
18.06.2018 έγγραφο του Υπουργείου Διοικητικής Με¬ 
ταρρύθμισης και Ηλεκτρονικής Διακυβέρνησης, με θέμα 
"Προβάδισμα κατηγοριών-προϊστάμενοι οργανικών μο¬ 
νάδων". 

14. Την αριθμ. 66209/10-12-2003 απόφαση του Γενικού 
Γραμματέα Περιφέρειας Αττικής (ΦΕΚ 1876/Β /17-12- 
2003) με την οποία εγκρίθηκε ο ΟΕΥ του Δήμου Περι¬ 
στεριού, όπως μεταγενέστερα τροποποιήθηκε με την 
αριθμ. 12667/8189/01-04-2009 απόφαση του ιδίου (ΦΕΚ 
702/Β715-04-2009). 

15. Την αριθμ. 40138/36969/02-11 -2011 απόφαση του 
Γενικού Γραμματέα Αποκεντρωμένης Διοίκησης Αττικής 
(ΦΕΚ 2578/Β72011) με την οποία δημοσιεύθηκε ο ΟΕΥ 
του Δήμου Περιστεριού. 

16. Την αριθμ. 198/2012 απόφαση του Δημοτικού Συμ¬ 
βουλίου του Δήμου Περιστεριού περί τροποποίησης του 
Οργανισμού Εσωτερικής Υπηρεσίας του. 

17. Την αριθμ. 5438/4809/31.01.2013 απόφαση του 
Γενικού Γραμματέα Αποκεντρωμένης Διοίκησης Αττικής 
(ΦΕΚ 370/Β72013) με την οποία δημοσιεύθηκε η τροπο¬ 
ποίηση του ΟΕΥ του Δήμου Περιστεριού. 

18. Την αριθμ. 61 /01.03.2018 απόφαση του Δημοτικού 
Συμβουλίου του του Δήμου Περιστεριού περί τροπο¬ 
ποίησης του Οργανισμού Εσωτερικής Υπηρεσίας, του 
εν λόγω Δήμου. 

19. Τη γνωμοδότηση του οικείου Υπηρεσιακού Συμβου¬ 
λίου που διατυπώθηκε στο 17ο θέμα του πέμπτου πρα¬ 
κτικού της από 01.03.2018 συνεδρίασής του, σύμφωνα με 
το οποίο ναι μεν γνωμοδοτεί υπέρ της έγκρισης με αριθμ. 
61/2018 απόφασης του Δημοτικού Συμβουλίου του Δή¬ 
μου Περιστεριού που αφορά την τροποποίηση του Οργα¬ 
νισμού Εσωτερικής Υπηρεσίας, τάσσεται όμως κατά του 
μέρους πέμπτου αριθμ. 28 Προϊστάμενοι Υπηρεσιών παρ. 1 
περίπτωση 11 ως προς τις ειδικότητες που μπορούν να 
κριθούνγιατηνΔ/νση Περιβάλλοντος και Ποιότητας Ζωής 
καιτωνΤμημάτωνπου υπάγονται σε αυτήν με αρμοδιότη¬ 
τες διαχείρισης αστικών απορριμμάτων, υδατικών πόρων 
κ.λπ. σύμφωνα με τον ΟΕΥ του Δήμου Περιστεριού, διότι 
εξαιρεί από τη δυνατότητα κρίσης υπηρετούν προσωπικό 
με πλήρη εξειδίκευση του ανωτέρου αντικειμένου. 

20. Την υπ' αριθμ. 01/27.02.2018 Εισήγηση της Εκτε¬ 
λεστικής Επιτροπής του Δήμου Περιστεριού, σύμφωνα 
με το άρθρο 63 του ν. 3852/2010. 


21 .Την αριθμ. οικ.10637/09.03.2018 βεβαίωση της Δ/ 
νσης Οικονομικών Υπηρεσιών του Δήμου Περιστεριού 
ως προς τη δαπάνη που θα βαρύνει τους ΚΑ των οργα¬ 
νικών θέσεων στον προϋπολογισμό του Δήμου για το οι¬ 
κονομικό έτος 2018 και για κάθε ένα από τα επόμενα έτη. 

22. Το αριθμ. 25205/20.06.2018 έγγραφο της Δ/νσης 
Διοικητικών Υπηρεσιών του Δήμου Περιστεριού σύμ¬ 
φωνα με το οποίο τεκμηριώνεται η αναγκαιότητα και 
η σκοπιμότητα υλοποίησης της εν λόγω τροποποίησης 
επισημαίνοντας ότι προσεχώς θα προβούνε σε συνολική 
τροποποίηση του υφιστάμενου οργανισμού στα πλαίσια 
των ισχυουσών διατάξεων και της νομολογίας. 

23. Την οικ. 45873/17114/01.06.2017 (ΦΕΚ 2055/ 
Β /14.06.2017) απόφαση του Συντονιστή Αποκεντρω¬ 
μένης Διοίκησης Αττικής, περί μεταβίβασης δικαιώματος 
υπογραφής. 

Για τους λόγους αυτούς, αποφασίζουμε: 

Εγκρίνεται η αριθμ. 61 /2018 απόφαση του Δημοτικού 
Συμβουλίου του Δήμου Περιστεριού περί τροποποίησης 
του Οργανισμού Εσωτερικής Υπηρεσίας του εν λόγω 
ΝΠΔΔ, ο οποίος έχει ως εξής: 

ΔΙΑΓΡΑΦΟΝΤΑΙ 

ΜΕΡΟΣ ΠΡΩΤΟ 

αρ.1 παρ. 8 ΔΙΕΥΘΥΝΣΗ ΔΗΜΟΤΙΚΗΣ ΑΣΤΥΝΟΜΙΑΣ 

Α. ΤΜΗΜΑ ΕΛΕΓΧΟΥ ΕΜΠΟΡΙΚΩΝ & ΛΟΙΠΩΝ ΔΡΑΣ¬ 
ΤΗΡΙΟΤΗΤΩΝ 

Β. ΤΜΗΜΑ ΔΙΟΙΚΗΤΙΚΩΝ ΔΙΑΔΙΚΑΣΙΩΝ ΕΛΕΓΧΟΥ ΚΥ¬ 
ΚΛΟΦΟΡΙΑΣ & ΣΤΑΘΜΕΥΣΗΣ ΑΥΤΟΚΙΝΗΤΩΝ 

ΜΕΡΟΣ ΔΕΥΤΕΡΟ 

αρ. 10 ΔΙΕΥΘΥΝΣΗ ΔΗΜΟΤΙΚΗΣ ΑΣΤΥΝΟΜΙΑΣ 

Α. ΤΜΗΜΑ ΕΛΕΓΧΟΥ ΕΜΠΟΡΙΚΩΝ ΚΑΙ ΛΟΙΠΩΝ 
ΔΡΑΣΤΗΡΙΟΤΗΤΩΝ 

Β. ΤΜΗΜΑ ΔΙΟΙΚΗΤΙΚΩΝ ΔΙΑΔΙΚΑΣΙΩΝ ΕΛΕΓΧΟΥ 
ΚΥΚΛΟΦΟΡΙΑΣ ΚΑΙ ΣΤΑΘΜΕΥΣΗΣ ΑΥΤΟΚΙΝΗΤΩΝ 

ΜΕΡΟΣ ΠΕΜΠΤΟ αριθμ.28 ΠΡΟΪΣΤΑΜΕΝΟΙ ΥΠΗΡΕΣΙΩΝ 
παρ.1 περ.5 και παρ.2, που αφορούν στη σύσταση 
Δ/νσης Δημ. Αστυνομίας, τις αρμοδιότητες, την επιλογή 
προϊσταμένων και την ιεραρχία του προσωπικού αντί¬ 
στοιχα, λόγω κατάργησης της ΔΗΜΟΤΙΚΗΣ ΑΣΤΥΝΟ¬ 
ΜΙΑΣ και μη επανασύστασής της. 

ΜΕΡΟΣΤΕΤΑΡΤΟ αριθμ. 22 ΕΙΔΙΚΕΣ ΘΕΣΕΙΣ περ. (β) Μία 
θέση Ιδιαίτερου Γραμματέα Δημάρχου, λόγω κατάργη¬ 
σης με τις διατάξεις του ν. 4093/2012. 

ΤΡΟΠΟΠΟΙΟΥΝΤΑΙ: 

ΜΕΡΟΣ ΔΕΥΤΕΡΟ άρθρο 12 ΔΙΕΥΘΥΝΣΗ ΔΙΟΙΚΗΤΙΚΩΝ 
ΥΠΗΡΕΣΙΩΝ παρ. Ε ΤΜΗΜΑ ΔΗΜΟΤΙΚΗΣ ΚΑΤΑΣΤΑΣΗΣ 
και ΛΗΞΙΑΡΧΕΙΟΥ προστίθεται περ.20 ως εξής: 

20) Εκδίδει βεβαιώσεις μόνιμης κατοικίας 

ΜΕΡΟΣ ΔΕΥΤΕΡΟ άρθρο 14 ΔΙΕΥΘΥΝΣΗ ΤΕΧΝΙΚΩΝ 
ΥΠΗΡΕΣΙΩΝ 

Χορηγεί άδειες λειτουργίας των αθλητικών εγκατα¬ 
στάσεων (ν. 4479/2017) 

ΜΕΡΟΣ ΔΕΥΤΕΡΟ άρθρο 16 ΔΙΕΥΘΥΝΣΗ ΠΕΡΙΒΑΛ¬ 
ΛΟΝΤΟΣ ΚΑΙ ΠΟΙΟΤΗΤΑΣ ΖΩΗΣ παραγρ. Α ΤΜΗΜΑ 
ΠΕΡΙΒΑΛΛΟΝΤΟΣ ΑΠΟΚΟΜΙΔΗΣ ΑΠΟΡΡΙΜΜΑΤΩΝ ΚΑΙ 
ΑΝΑΚΥΚΛΩΣΙΜΩΝ ΥΛΙΚΩΝ περίπτ.3 το εδαφ.(ε) μεταφέ- 
ρεται στην παραγρ. Δ ΤΜΗΜΑ ΔΙΑΧΕΙΡΙΣΗΣ ΠΡΑΣΙΝΟΥ 
ΚΑΙ ΠΑΙΔΙΚΩΝ ΧΑΡΩΝ και προστίθεται ωςπερίπτ. 17: 




Τεύχος Β' 2852/17.07.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

17) Τη λήψη προληπτικών και κατασταλτικών μέτρων 
για την προστασία των κοινόχρηστων χώρων από εκ¬ 
δήλωση πυρκαγιάς. Στο πλαίσιο αυτό μεριμνά για την 
τήρηση των υποχρεώσεων από τους ιδιοκτήτες, νομείς 
και επικαρπωτές προς καθαρισμό των οικοπεδικών και 
ακάλυπτων χώρων που βρίσκονται εντός πόλης. Σε πε¬ 
ρίπτωση μη συμμόρφωσης των υπόχρεων προβαίνει 
υποχρεωτικά στον αυτεπάγγελτο καθαρισμό των χώρων 
αυτών και βεβαιώνει εις βάρος τους την ισόποση σχετική 
δαπάνη του Δήμου. 

ΜΕΡΟΣ ΔΕΥΤΕΡΟ άρθρο 16 ΔΙΕΥΘΥΝΣΗ ΠΕΡΙΒΑΛ¬ 
ΛΟΝΤΟΣ ΚΑΙ ΠΟΙΟΤΗΤΑΣ ΖΩΗΣ παραγρ. Α ΤΜΗΜΑ 
ΠΕΡΙΒΑΛΛΟΝΤΟΣ ΑΠΟΚΟΜΙΔΗΣ ΑΠΟΡΡΙΜΜΑΤΩΝ ΚΑΙ 
ΑΝΑΚΥΚΑΩΣΙΜΩΝ ΥΛΙΚΩΝ περιπτ.8 συμπληρώνεται και 
διαμορφώνεται ως εξής: 

8) Προγραμματίζει την προμήθεια των αναγκαίων πο¬ 
σοτήτων κάθε είδους τεχνικών μέσων και υλικών που 
απαιτούνται για την αποτελεσματική και αποδοτική 
εκτέλεση των παραπάνω λειτουργιών (οχήματα, τεχνικά 
μέσα, κάδοι κ.λπ.).Επίσης εκπονεί τις λοιπές απαραίτητες 
μελέτες για προμήθειες και γενικές υπηρεσίες (που δεν 
εκπονούνται από τα άλλα τμήματα της Δ/νσης). 

ΜΕΡΟΣ ΔΕΥΤΕΡΟ άρθρο 16 ΔΙΕΥΘΥΝΣΗ ΠΕΡΙΒΑΛΛΟ¬ 
ΝΤΟΣ ΚΑΙ ΠΟΙΟΤΗΤΑΣ ΖΩΗΣ παραγρ. Α ΤΜΗΜΑ ΠΕΡΙ¬ 
ΒΑΛΛΟΝΤΟΣ ΑΠΟΚΟΜΙΔΗΣ ΑΠΟΡΡΙΜΜΑΤΩΝ ΚΑΙ ΑΝΑ- 
ΚΥΚΛΩΣΙΜΩΝ ΥΛΙΚΩΝ προστίθεται περιπτ.14, ως εξής: 

14) Φροντίζει για τη διενέργεια των πάσης φύσεως 
διαδικασιών ανάθεσης (ηλεκτρονικών και μη) για προ¬ 
μήθειες αγαθών και γενικών υπηρεσιών όλης της Δ/νσης. 

ΜΕΡΟΣ ΔΕΥΤΕΡΟ άρθρο 16 ΔΙΕΥΘΥΝΣΗ ΠΕΡΙΒΑΛ¬ 
ΛΟΝΤΟΣ ΚΑΙ ΠΟΙΟΤΗΤΑΣ ΖΩΗΣ παραγρ. Β ΤΜΗΜΑ 
ΚΑΘΑΡΙΣΜΟΥ ΚΟΙΝΟΧΡΗΣΤΩΝ ΧΩΡΩΝ και ΕΙΔΙΚΩΝ 
ΣΥΝΕΡΓΕΙΩΝ περιπτ.2 διαγράφεται «σε συνεργασία με 
τη Δημοτική Αστυνομία» και διαμορφώνεται ως εξής: 

2) Διενεργεί με κατάλληλα συνεργεία την περισυλλο¬ 
γή και μεταφορά σε προκαθορισμένο χώρο των εγκα- 
ταλελειμμένων αυτοκινήτων, μοτοσυκλετών κ.λπ. από 
δρόμους της πόλης. 

ΜΕΡΟΣ ΔΕΥΤΕΡΟ άρθρο 16 ΔΙΕΥΘΥΝΣΗ ΠΕΡΙΒΑΛ¬ 
ΛΟΝΤΟΣ ΚΑΙ ΠΟΙΟΤΗΤΑΣ ΖΩΗΣ παραγρ. Β ΤΜΗΜΑ 
ΚΑΘΑΡΙΣΜΟΥ ΚΟΙΝΟΧΡΗΣΤΩΝ ΧΩΡΩΝ και ΕΙΔΙΚΩΝ 
ΣΥΝΕΡΓΕΙΩΝ περιπτ.4 διαγράφεται «σε συνεργασία με 
τη Δημοτική Αστυνομία» και διαμορφώνεται ως εξής: 

4) Συγκροτεί ειδικά συνεργεία και διενεργεί παρεμ¬ 
φερείς εργασίες όπως η περισυλλογή ογκωδών αντι¬ 
κειμένων, η απομάκρυνση διαφημιστικών πινακίδων, ο 


καθαρισμός από παράνομες αφίσες (αεροπανώ) και δια¬ 
φημίσεις, ο καθαρισμός εγκαταλελειμμένων οικιών κ.λπ. 

ΜΕΡΟΣ ΔΕΥΤΕΡΟ άρθρο 16 ΔΙΕΥΘΥΝΣΗ ΠΕΡΙΒΑΛΛΟ¬ 
ΝΤΟΣ ΚΑΙ ΠΟΙΟΤΗΤΑΣ ΖΩΗΣ παραγρ. ΓΤΜΗΜΑ ΔΙΑΧΕΙ¬ 
ΡΙΣΗΣ ΚΑΙ ΣΥΝΤΗΡΗΣΗΣ ΟΧΗΜΑΤΩΝ οι περιπτώσεις 1) 
και 2) συμπτύσσονται, ως εξής: 

Εκπονεί τις απαραίτητες μελέτες για τη λειτουργία και 
τη συντήρηση των οχημάτων και μηχανημάτων έργου 
του Δήμου, καθώς και μελέτες για την προμήθεια παντός 
είδους οχημάτων, ανταλλακτικών και αναλωσίμων, καυ¬ 
σίμων, λιπαντικών κ.λπ. για τις ανάγκες των υπηρεσιών 
του Δήμου, όπως και μελέτες για προμήθεια αγαθών και 
συντήρηση ή επισκευή μηχανικού εξοπλισμού και εγκα¬ 
ταστάσεων του Δημοτικού Σταθμού Οχημάτων. 

Συνεπεία αυτού, η αρίθμηση των περιπτώσεων 3), 4), 
5), 6), 7) διαμορφώνεται σε 2), 3), 4), 5), 6) αντίστοιχα. 

ΜΕΡΟΣ ΔΕΥΤΕΡΟ άρθρο 16 ΔΙΕΥΘΥΝΣΗ ΠΕΡΙΒΑΛ¬ 
ΛΟΝΤΟΣ ΚΑΙ ΠΟΙΟΤΗΤΑΣ ΖΩΗΣ παραγρ. Δ ΤΜΗΜΑ ΔΙ¬ 
ΑΧΕΙΡΙΣΗΣ ΠΡΑΣΙΝΟΥ ΚΑΙ ΠΑΙΔΙΚΩΝ ΧΑΡΩΝ περιπτ.2 
διαμορφώνεται ως εξής: 

2) Εκπονεί τις απαραίτητες μελέτες για την προμήθεια 
φυτών και δέντρων που δεν παράγει το τμήμα, καθώς 
και κάθε είδους τεχνικών μέσων και υλικών (εργαλεία, 
λιπάσματα, φάρμακα, όργανα παιδικών χαρών, ηλεκτρο- 
λογικά-υδραυλικά μικροσυστήματα, αναλώσιμα κ.λπ.) 
που απαιτούνται για την αποτελεσματική και αποδοτική 
εκτέλεση των λειτουργιών της συντήρησης των χώρων 
πρασίνου και παιδικών χαρών του Δήμου και αφορούν 
τον τομέα αρμοδιότητας του. 

ΜΕΡΟΣ ΔΕΥΤΕΡΟ άρθρο 16 ΔΙΕΥΘΥΝΣΗ ΠΕΡΙΒΑΛ¬ 
ΛΟΝΤΟΣ ΚΑΙ ΠΟΙΟΤΗΤΑΣ ΖΩΗΣ παραγρ. Δ ΤΜΗΜΑ ΔΙ¬ 
ΑΧΕΙΡΙΣΗΣ ΠΡΑΣΙΝΟΥ ΚΑΙ ΠΑΙΔΙΚΩΝ ΧΑΡΩΝ περιπτ.9 
διαμορφώνεται ως εξής: 

9) Συντάσσει φυτοτεχνικές ηλεκτρολογικές και υδραυ¬ 
λικές μελέτες για την ανάπλαση των κήπων, δενδροστοι- 
χιών, οδών, πλατειών, πεζοδρόμων, παιδικών χαρών και 
επιβλέπει την εφαρμογή των μελετών αυτών. 

ΜΕΡΟΣ ΔΕΥΤΕΡΟ άρθρο 16 ΔΙΕΥΘΥΝΣΗ ΠΕΡΙΒΑΛΛΟ¬ 
ΝΤΟΣ ΚΑΙ ΠΟΙΟΤΗΤΑΣ ΖΩΗΣ παραγρ. Δ ΤΜΗΜΑ ΔΙΑ¬ 
ΧΕΙΡΙΣΗΣ ΠΡΑΣΙΝΟΥ ΚΑΙ ΠΑΙΔΙΚΩΝ ΧΑΡΩΝ περιπτ.11 
διαμορφώνεται ως εξής: 

11) Εποπτεύει τις εκτελούμενες μέσω αναδόχου ερ¬ 
γασίες και φροντίζει για την παραλαβή τιμολογίων κ.λπ. 

ΜΕΡΟΣ ΠΕΜΠΤΟ, αρ.28 ΠΡΟΪΣΤΑΜΕΝΟΙ ΥΠΗΡΕΣΙΩΝ 
παρ. 1 περιπτ.11 διαμορφώνεται ως εξής: 


11 

ΔΙΕΥΘΥΝΣΗ ΠΕΡΙΒΑΛΛΟΝΤΟΣ και ΠΟΙΟ¬ 
ΤΗΤΑΣ ΖΩΗΣ 

ΠΕ Διοικητικού ή ΠΕ Οικονομικού-Λογιστικού ήΤΕΔιοικητικού- 
Λογιστικού ήΤΕ Μηχανικών ήΤΕ Διοίκησης ΜονάδωνΤ.Α. 


Τμήμα Περιβάλλοντος, Αποκομιδής Απορ¬ 
ριμμάτων και Ανακυκλώσιμων Υλικών 

ΠΕ Διοικητικού ή ΠΕ Οικονομικού-Λογιστικού ήΤΕ Μηχανικών 
ή ΤΕ Διοικητικού-Λογιστικού ή ΤΕ Διοίκησης Μονάδων Τ.Α. ή ΔΕ 
Διοικητικού-Λογιστικού 


Τ μήμα Καθαρισμού Κοινόχρηστων Χώρων 
και Ειδικών Συνεργείων 

ΠΕ Διοικητικού ή ΤΕ Διοικητικού-Λογιστικού ή ΤΕ Διοίκησης Μο¬ 
νάδων Τ.Α. ή ΔΕ Διοικητικού-Λογιστικού 


Τμήμα Διαχείρισης και Συντήρησης Οχη¬ 
μάτων 

Π Ε Μηχανολόγων Μηχανικών ή ΤΕ Μηχανολόγων ή ΤΕ Μηχα¬ 
νικών 


Τμήμα Διαχείρισης Πρασίνου και Παιδι¬ 
κών Χαρών 

Π Ε Γεωπονίας ή ΠΕ Τοπογράφων ή ΠΕ Πολιτικών Μηχανικών ή 
ΤΕ Τεχνολόγων Γεωπόνων 

ΜΕΡΟΣ ΔΕΥΤΕΡΟ άρθρο 17 ΔΙΕΥΘΥΝΣΗ ΚΟΙΝΩΝΙ¬ 
ΚΗΣ ΠΟΛΙΤΙΚΗΣ ΠΑΙΔΕΙΑΣ ΠΟΛΙΤΙΣΜΟΥ και ΝΕΑΣ ΓΕ¬ 
ΝΙΑΣ παρ. Γ ΤΜΗΜΑ ΠΑΙΔΕΙΑΣ ΠΟΛΙΤΙΣΜΟΥ ΚΑΙ ΝΕΑΣ 
ΓΕΝΙΑΣ προστίθεται περ. 14, ως εξής: 

14) Διαχειρίζεται θέματα που αφορούν τα δεσποζόμε- 
να και τα αδέσποτα ζώα συντροφιάς. 

ΜΕΡΟΣ ΤΕΤΑΡΤΟ άρθρο 22 «ΕΙΔΙΚΕΣ ΔΙΑΤΑΞΕΙΣ» πα- 
ραγρ. (δ), ως εξής: 

(δ)Έξι (6) θέσεις Δικηγόρων με έμμισθη εντολή 

Η αύξηση των θέσεων των δικηγόρων με έμμισθη 
εντολή από τέσσερις (4) σε έξι (6) είναι αναγκαία λόγω 
του μεγέθους και των θεμάτων νομικής φύσεως που 
αντιμετωπίζει ο Δήμος. 

ΜΕΡΟΣ ΤΕΤΑΡΤΟ άρθρο 26 «ΘΕΣΕΙΣ ΜΕ ΣΧΕΣΗ ΕΡΓΑ¬ 
ΣΙΑΣ ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ» 

Προβλέπονται διακόσιες δέκα (210) θέσεις προσωπικού 
με σχέση εργασίας ιδιωτικού δικαίου ορισμένου χρόνου 

διαφόρων ειδικοτήτων για την αντιμετώπιση εποχικών 
ή άλλων περιοδικών ή πρόσκαιρων αναγκών καθώς και 
για την κάλυψη αναγκών ανταποδοτικού χαρακτήρα και 
υπηρεσιών που παρέχονται με αντίτιμο. 

Η αύξηση των θέσεων από ογδόντα (80) σε διακόσιες 
δέκα (210) έχει καταδειχθεί επιβεβλημένη λόγω των αυ¬ 
ξημένων αναγκών των αντίστοιχων θέσεων. 

ΑΚΡΟΤΕΛΕΥΤΙΟ άρθρο 

Από την έκδοση και εφαρμογή της παρούσας απόφα¬ 
σης, προκαλείται συνολική δαπάνη ύψους «47.400,00 €» 
η οποία θα καλυφθεί ως εξής: Κ.Α. 00.6031.11 Τακτικές 
αποδοχές: «43.000,00€» και Κ.Α. 00.6053.11 Εργοδοτικές 
εισφορές: «4.400,00 €», για το έτος 2018 και αναλογικά 
για τα επόμενα έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουνίου 2018 

Με εντολή Συντονιστή 

Αποκεντρωμένης Διοίκησης 

Η Γενική Διευθύντρια Εσωτερικής Λειτουργίας 

ΜΑΡΙΑ ΚΑΛΥΒΑ 


Αριθμ. 8002 _ (2) 

Ανώτατο όριο επιτρεπόμενων κατ' έτος ημερών 
κίνησης εκτός έδρας των υπηρετούντων υπαλ¬ 
λήλων της Κοινωφελούς Επιχείρησης Πολιτι- 
σμού-Περιβάλλοντος-Κοινωνικής Πρόνοιας Δή¬ 
μου Ηρακλείου. 

Η ΣΥΝΤΟΝΙΣΤΡΙΑ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΚΡΗΤΗΣ 

Έχοντας υπόψη: 

1 .Τις διατάξειςτου άρθρου 280 παρ. I του ν. 3852/2010 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης-Πρόγραμμα Καλλικράτης». 

2. Τις διατάξεις του άρθρου 8 του π.δ. 136/2010 «Ορ¬ 
γανισμός της Αποκεντρωμένης Διοίκησης Κρήτης». 

3. Τις διατάξεις της υποπαραγράφου Δ9 του άρθρου 
2 του ν. 4336/2015 «Συνταξιοδοτικές διατάξεις-Κύρωση 


του Σχεδίου Σύμβασης Οικονομικής Ενίσχυσης από τον 
Ευρωπαϊκό Μηχανισμό Σταθερότητας και ρυθμίσεις για 
την υλοποίηση της Συμφωνίας Χρηματοδότησης» (ΦΕΚ 
94/Α72015), όπως ισχύουν. 

4. Τις διατάξεις των άρθρων 28 και 28Α του ν. 4325/2015, 
«Εκδημοκρατισμός της Διοίκησης-Καταπολέμηση Γραφει¬ 
οκρατίας και Ηλεκτρονική Διακυβέρνηση. Αποκατάσταση 
αδικιών και άλλες διατάξεις» (ΦΕΚ 47/Α72015), όπως το 
τελευταίο προστέθηκε με το άρθρο 24 του ν. 4368/2016. 

5. Την υπ' αριθμ. 14026/15-05-2017 απόφαση του 
Υπουργού Εσωτερικών (ΦΕΚ 250/ΥΟΔΔ/26-05-2017). 

6. Το υπ' αριθμ. 1001/04-06-2018 έγγραφο της Κοι¬ 
νωφελούς Επιχείρησης Πολιτισμού-Περιβάλλοντος-Κοι- 
νωνικής Πρόνοιας Δήμου Ηρακλείου, αναφορικά με το 
αντικείμενο του θέματος. 

7. Την υπ' αριθμ. 1059/13-06-2018 βεβαίωση του Προ¬ 
έδρου του Διοικητικού Συμβουλίου της Κοινωφελούς 
Επιχείρησης Πολιτισμού-Περιβάλλοντος-Κοινωνικής 
Πρόνοιας Δήμου Ηρακλείου, με την οποία βεβαιώνεται 
ότι στον προϋπολογισμό της Επιχείρησης οικονομικού 
έτους 2018 και συγκεκριμένα στον Κ.Α.Ε. 00-6422 υπάρ¬ 
χει πίστωση για την πληρωμή των εκτός έδρας οδοιπορι¬ 
κών εξόδων των υπηρετούντων υπαλλήλων, συνολικού 
ποσού 1.000,00 ευρώ, αποφασίζουμε: 

Ορίζουμε το ανώτατο όριο των επιτρεπόμενων κατ' έτος 
ημερών κίνησης εκτός έδραςτων υπηρετούντων υπαλλήλων 
της Κοινωφελούς Επιχείρησης Πολιτισμού-Περιβάλλοντος- 
Κοινωνικής Πρόνοιας Δήμου Ηρακλείου, ως κατωτέρω: 


Α/Α 

ΥΠΑΛΛΗΛΟΡΚΛΑΔΟΣ/ 

ΑΡΙΘΜΟΣ ΗΜΕΡΩΝ 


ΕΙΔΙΚΟΤΗΤΑ 

ΜΕΤΑΚΙΝΗΣΗΣ 

1 

ΠΕ ΔΙΟΙΚΗΤΙΚΟΥ 

10 

2 

ΤΕ ΛΟΓΙΣΤΙΚΟΥ 

10 

3 

ΔΕ ΔΙΟΙΚΗΤΙΚΟΥ 

10 


Η απόφαση αυτή ισχύει για το έτος 2018. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Ηράκλειο, 26 Ιουνίου 2018 
Η Συντονίστρια Αποκεντρωμένης Διοίκησης 
ΜΑΡΙΑ ΚΟΖΥΡΑΚΗ 


Αριθμ. οικ. 2877 (3) 

Χορήγηση άδειας ίδρυσης και λειτουργίας μίας 
(1) Στέγης Υποστηριζόμενης Διαβίωσης (Σ.Υ.Δ.) 
Ατόμων με Αναπηρία που χαρακτηρίζονται από 
νοητική υστέρηση (Π.ΝΟ.Υ.)-Διαμέρισμα, στο 
φιλανθρωπικό σωματείο με την επωνυμία ΚΕ¬ 
ΝΤΡΟ ΕΙΔΙΚΗΣ ΕΚΠΑΙΔΕΥΣΗΣ ΠΑΙΔΙΩΝ ΜΕ ΕΙΔΙ¬ 
ΚΕΣ ΑΝΑΓΚΕΣ Κ.Ε.Ε.Π.Ε.Α. «ΟΡΙΖΟΝΤΕΣ». 

Η ΠΕΡΙΦΕΡΕΙΑΚΗ ΣΥΜΒΟΥΛΟΣ ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 186 τομέας Ζ' Υγείας, 
Κεφάλαιο Ε' του ν. 3852/2010 (ΦΕΚ 87/Α72010) «Νέα 

Αρχιτεκτονική της Αυτοδιοίκησης και της Αποκεντρωμέ¬ 
νης Διοίκησης-Πρόγραμμα Καλλικράτης», σε συνδυασμό 
με τα άρθρα 282 παρ.1 και 283 παρ.3 του ν. 3852/2010 
(ΦΕΚ 87/Α72010). 

2. Την αριθμ. 37419/13479/2018 (ΦΕΚ 1661/τ.Β7 
11-05-2018) απόφαση του Συντονιστή Αποκεντρω¬ 
μένης Διοίκησης Αττικής με την οποία εγκρίθηκε η 
αριθμ. 121/2018 απόφαση του Περιφερειακού Συμ¬ 
βουλίου Περιφέρειας Αττικής, περί τροποποίησης-επι- 
καιροποίησηςτου Οργανισμού Εσωτερικής Υπηρεσίας 
της Περιφέρειας Αττικής που είχε καταρτισθεί με το 
π.δ. 145/2010 (ΦΕΚ 238/τ.Α727-12-2010 και τροπο¬ 
ποιηθεί με την αριθμ. 44403/2011 (ΦΕΚ 2494/τ.Β7 
4-11 -2011) απόφαση του Υπουργού Εσωτερικών και την 
αριθμ. 109290/39629/2016 (ΦΕΚ 4251/τ.Β729-12-2016) 
απόφαση της Ασκούσας καθήκοντα Γενικού Γραμματέα 
Αποκεντρωμένης Διοίκησης. 

3. Την αριθμ. οικ.8840/13-01 -2017(ΦΕΚ39/τ.Β7 
17-01 -2017) απόφαση Περιφερειάρχη Αττικής περί «Με¬ 
ταβίβασης αρμοδιοτήτων σε Αντιπεριφερειάρχες της 
Περιφέρειας Αττικής, σε Περιφερειακούς Συμβούλους 
της Περιφέρειας Αττικής και παροχή εξουσιοδότησης 
υπογραφής "Με εντολή Περιφερειάρχη" σε Προϊσταμέ¬ 
νους της Περιφέρειας Αττικής», όπως αυτή τροποποιή¬ 
θηκε συμπληρώθηκε μεταγενέστερα και ισχύει. 

4. Την αριθμ. 55888/15-03-2017 απόφαση Περι¬ 
φερειάρχη Αττικής περί μετακίνησης Προϊσταμένου 
Γενικής Δ/νσης στη θέση Προϊσταμένου της Γενικής 
Δ/νσης Δημόσιας Υγείας και Κοινωνικής Μέριμνας της 
Περιφέρειας Αττικής. 

5. Τον ν. 3861/2010 (Φ.Ε.Κ.112/Α713-7-2010) «Ενίσχυ¬ 
ση της διαφάνειας με την υποχρεωτική ανάρτηση νόμων 
και πράξεων των κυβερνητικών, διοικητικών και αυτοδι- 
οικητικών οργάνων στο διαδίκτυο-Πρόγραμμα Διαύγεια- 
και άλλες διατάξεις» όπως τροποποιήθηκε με το άρθρο 
23 του ν. 4210/2013(ΦΕΚ254/τ.Α721 -11 -2013) και ισχύει. 

6. Τιςδιατάξειςτου άρθρου 22 του ν. 3329/2005 (ΦΕΚ 81 / 
τ.Α74-4-2005), περί ίδρυσης και λειτουργίας Στεγών 
Υποστηριζόμενης Διαβίωσης Ατόμων με Αναπηρία 
(Σ.Υ.Δ,ΑμεΑ). 

7. Την αριθμ. Π3β/Φ.ΓΕΝ/Γ.Π.οικ.3394/2007 κοινή 
υπουργική απόφαση (ΦΕΚ 74/τ.Β729-1-2007) "Προϋ¬ 
ποθέσεις ίδρυσης και λειτουργίας Στεγών Υποστηριζό- 
μενης Διαβίωσης Ατόμων με Αναπηρία που χαρακτηρί¬ 
ζονται από νοητική υστέρηση". 

8. Τις διατάξεις του ν. 2345/1995 (ΦΕΚ213/τ.ΑΊ995) 
«Οργανωμένες υπηρεσίες παροχής προστασίας από 
φορείς κοινωνικής πρόνοιας και άλλες διατάξεις» και 
ειδικότερα του άρθρου 1. 

9. Την αριθμ. 1395/20-03-2018 αίτηση του Ανυφα¬ 
ντή Νικόλαου, Προέδρου του Δ.Σ. του σωματείου 
(Κ.Ε.Ε.Π.Ε.Α.) «ΟΡΙΖΟΝΤΕΣ» με επισυναπτόμενα προ- 
βλεπόμενα από το νόμο δικαιολογητικά για την έκδοση 
άδειας ίδρυσης και λειτουργίας Στεγών Υποστηριζόμε- 
νης Διαβίωσης Ατόμων με Αναπηρία που χαρακτηρίζο¬ 
νται από νοητική υστέρηση. 

10. Την αριθμ. 399/9-5-18 αίτηση του Ανυφαντή Νικό¬ 
λαου, Προέδρου του Δ.Σ. του σωματείου (Κ.Ε.Ε.Π.Ε.Α.) 


«ΟΡΙΖΟΝΤΕΣ» με συνημμένα συμπληρωματικά απαιτού- 
μενα δικαιολογητικά. 

11 .Τα από 30-01 -18 προεγκεκριμένα από λειτουργική 
άποψη αρχιτεκτονικά σχέδια υφιστάμενου κτιρίου επί 
της οδού Φιλολάου 36 στο Δήμο Ηλιούπολης 

12. Το καταστατικό του σωματείου (εγκριθέν με την 
αριθμ. 312/2016 διαταγή του Ειρηνοδικείου Αθηνών) 
από το οποίο προκύπτει ότι μεταξύ των σκοπών αυτού 
περιλαμβάνεται και η ίδρυση και λειτουργία Σ.Υ.Δ. 

11. Τον Εσωτερικό Κανονισμό Λειτουργίας της Σ.Υ.Δ. 
εγκεκριμένο από το Δ.Σ. του σωματείου, σύμφωνα με 
αρ.πρωτ.398/8-5-18 απόσπασμα πρακτικού συνεδρία¬ 
σης του Δ.Σ. 

12. Το από 06-06-2018 πρακτικό της αρμόδιας επιτροπής 
γνωμοδότησης για τη χορήγηση άδειας ίδρυσης και λειτουρ¬ 
γίας Σ.Υ.Δ. Π.ΝΟ.Υ. με θετική γνωμοδότηση, αποφασίζουμε: 

1. Χορηγούμε άδεια ίδρυσης και λειτουργίας μίας (1) 
Στέγης Υποστηριζόμενης Διαβίωσης Ατόμων με Ανα¬ 
πηρία που χαρακτηρίζονται από νοητική υστέρηση 
(Σ.Υ.Δ. Π.ΝΟ.Υ.)-Διαμέρισμα δυναμικότητας τεσσάρων 
(4) ατόμων στο φιλανθρωπικό σωματείο με την επωνυ¬ 
μία ΚΕΝΤΡΟ ΕΙΔΙΚΗΣ ΕΚΠΑΙΔΕΥΣΗΣ ΠΑΙΔΙΩΝ ΜΕ ΕΙΔΙΚΕΣ 
ΑΝΑΓΚΕΣ Κ.Ε.Ε.Π.Ε.Α. «ΟΡΙΖΟΝΤΕΣ» για το κτίριο επί της 
οδού Φιλολάου 36 στην Ηλιούπολη, με διακριτικό τίτλο 
«Ανοιχτοί Ορίζοντες». 

2. Διευθυντής της Σ.Υ.Δ. θα είναι ο εκάστοτε οριζόμε¬ 
νος από το φορέα σύμφωνα με τα κριτήρια που αναφέ- 
ρονται στο άρθρο 4 της Π3β/Φ.ΓΕΝ/Γ.Π.οικ.3394/2007 
κοινής υπουργικής απόφασης. 

3. Από την παρούσα δεν προκαλείται δαπάνη σε βάρος 
του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουνίου 2018 
Η Περιφερειακή Σύμβουλος 
ΠΑΡΑΣΚΕΥΗ ΤΣΑΒΑΛΙΑ 


Αριθμ. 464 _ (4) 

Διαπίστωση ανάγκης για υπερωριακή απασχό¬ 
ληση το Β' εξάμηνο του έτους 2018 για υπαλλή¬ 
λους της Δ/νσης Αγροτικής Οικονομίας της Πε¬ 
ριφέρειας Θεσσαλίας. 

Ο ΠΕΡΙΦΕΡΕΙΑΡΧΗΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του ν. 3852/210 (ΦΕΚ 87 Α/2010) «Νέα 
Αρχιτεκτονική της Αυτοδιοίκησης και της Αποκεντρω¬ 
μένης Διοίκησης-Πρόγραμμα Καλλικράτης»". 

2. Τις διατάξεις του π.δ. 129/2010 (ΦΕΚ 222 Α727-12- 
2010) «Οργανισμός της Περιφέρειας Θεσσαλίας». 

3. Την αριθμ. 912/5-9-2014 (ΦΕΚ Β 2714/10-10-2014) 
απόφαση του Περιφερειάρχη Θεσσαλίας για «Εξουσι¬ 
οδότηση υπογραφής με εντολή Περιφερειάρχη» στον 
Προϊστάμενο της Δ/νσης Αγροτικής Οικονομίας να υπο¬ 
γράφει». 

4. Το ν. 4354/2015 (ΦΕΚ176 Α72015) άρθρο 20, σχετι¬ 
κά με μισθολογικές ρυθμίσεις κ.α.. Επείγουσες διατάξεις 
εφαρμογής της Συμφωνίας Δημοσιονομικών Στόχων και 
διαρθρωτικών Μεταρρυθμίσεων. 

5. Την υπ' αριθμ. 2/7275/0022/31-10-2003 διαταγή 
του Υπουργείου Οικονομικών (Γενικό Λογιστήριο του 
Κράτους), με την οποία παρέχονται οδηγίες για την εφαρ¬ 
μογή των διατάξεων του ν. 3205/2003. 

6. Την αριθμ. 3179/35220 (ΦΕΚ Β' 754/21-3-2016) 
απόφαση του Ασκώντος καθήκοντα Γενικού Γραμματέα 
Αποκεντρωμένης Διοίκησης, «Περί καθορισμού ωραρίου 
εργασίας σε 24ωρη βάση καθώς και κατά τις Κυριακές 
και εξαιρέσιμες ημέρεςτων υπαλλήλων της Περιφέρειας 
Θεσσαλίας». 

7. Το γεγονός ότι από την απόφαση αυτή προκαλεί- 
ται δαπάνη ύψους 4.000 ευρώ και θα καλυφθεί από τον 
ΚΑΕ 0511 του προϋπολογισμού εξόδων έτους 2018 της 
Περιφέρειας Θεσσαλίας. 

8. Την με αριθμ. 1107 στο πρακτικό 21/15-06-2018 
ΑΔΑ:6Κ5Ξ7ΛΡ-ΖΗΨ απόφαση οικονομικής επιτροπής 
Περιφέρειας Θεσσαλίας. 

9. Την αριθμ. πρ. 3465/18-06-2018 (ΑΔΑ:Ψ4427ΛΡ- 
ΛΑΟ) απόφαση Ανάληψης Υποχρέωσης Α/Α 1581-ΚΑΕ 
01.073.0511.01 αρ. καταχ. 1581 απόφασης έγκρισης 
δέσμευσης ποσού 4.000 ευρώ της Δ/νσης Οικονομικών 
Υπηρεσιών Περιφέρειας Θεσσαλίας. 

10. Τις έκτακτες και αυξημένες υπηρεσιακές ανάγκες 
της Δ/νσης Αγροτικής Οικονομίαςτης Περιφέρειας Θεσ¬ 
σαλίας, για την αντιμετώπιση των οποίων θα απασχο¬ 
ληθεί το προσωπικό της ανωτέρω Διεύθυνσης πέραν 
του κανονικού ωραρίου εργασίας του. Οι ανάγκες αυτές 
προκύπτουν από επείγουσες υπηρεσιακές ανάγκες και 
από την εφαρμογή των εκχωρούμενων αρμοδιοτήτων, 
όπως προσδιορίζονται στην αριθμ. 2545/17-10-2016 
(ΦΕΚ 3447/Β72016) κοινή υπουργική απόφαση για την 
Εκχώρηση αρμοδιοτήτων της Ειδικής Υπηρεσίας Διαχεί¬ 
ρισης (ΕΥΔ) του ΠΑΑ 2014-2020 στις Ειδικές Υπηρεσίες 
Διαχείρισης Επιχειρησιακών Προγραμμάτων (ΕΠ) Περι¬ 
φερειών και στις Γενικές Διευθύνσεις Αγροτικής Οικονο¬ 
μίας και Κτηνιατρικής των Περιφερειών ως ενδιάμεσοι 
Φορείς Διαχείρισης (ΕΦΔ) για τα ακόλουθα υπομέτρα/ 
δράσεις του ΠΑΑ: 4.1 Στήριξη για επενδύσεις σε γεωρ¬ 
γικές εκμεταλλεύσεις, 4.2.1 Μεταποίηση, εμπορία και 
ανάπτυξη με τελικό προϊόν εντός του παραρτήματος 
I (γεωργικό προϊόν) επενδυτικών σχεδίων, 4.2.2 Μετα¬ 
ποίηση, εμπορία και ανάπτυξη με τελικό προϊόν εντός 
του παραρτήματος I (μη γεωργικό προϊόν), 4.2.3 Μετα¬ 
ποίηση, εμπορία και ανάπτυξη γεωργικών προϊόντων 
από επαγγελματίες αγρότες, 6.1 Ενισχύσεις εκκίνησης 
επιχείρησης για νέους γεωργούς, 6.2 Ενισχύσεις εκκί¬ 
νησης επιχείρησης για μη γεωργικές δραστηριότητες 
σε αγροτικές περιοχές, 6.3 Ενισχύσεις για την ανάπτυξη 
μικρών εκμεταλλεύσεων, αποφασίζουμε: 

Α) Διαπιστώνουμε την ανάγκη υπερωριακής απασχό¬ 
λησης επτά (7) υπαλλήλων της Δ/νσης Αγροτικής Οικο¬ 
νομίας της Περιφέρειας Θεσσαλίας για το Β' εξάμηνο 
του έτους 2018, λόγω κάλυψης αυξημένων υπηρεσιακών 
αναγκών. 


Β) Καθιερώνουμε με αμοιβή υπερωριακή εργασία κατά 
τις απογευματινές ώρες των εργάσιμων ημερών για το 
Β' εξάμηνο 2018 συνολικά για (7) επτά υπαλλήλους της 
Δ/νσης Αγροτικής Οικονομίας της Περιφέρειας Θεσσα¬ 
λίας. Οι ώρες της υπερωριακής εργασίας δεν θα υπερ¬ 
βαίνουν τις 20 ανά υπάλληλο το μήνα. 

Γ) Η κατανομή των ωρών θα γίνει στους απασχολούμε¬ 
νους υπαλλήλους με απόφαση της υπηρεσίας ανάλογα 
με τις εκάστοτε παρουσιαζόμενες ανάγκες και το ύψος 
των εγγεγραμμένων σχετικών πιστώσεων στον προϋπο¬ 
λογισμό του έτους 2018. 

Η δαπάνη για το Β' εξάμηνο του έτους 2018 θα κα¬ 
λυφθεί από πιστώσεις του προϋπολογισμού του έτους 
2018, του φορέα 073 του ΚΑΕ 0511 και ανέρχεται στο 
ποσό των 4.000 € βάσει της υπ' αριθμ. 3465/18-06-2018 
(ΑΔΑ:Ψ4427ΛΡ-ΛΑΟ) απόφαση Ανάληψης Υποχρέωσης 
Α/Α 1581-ΚΑΕ 01.073.0511.01 αρ. καταχ. 1581 Απόφασης 
έγκρισης από την Δ/νση Οικονομικών Υπηρεσιών της 
Περιφέρειας Θεσσαλίας. 

Δ) Υπεύθυνος για την παρακολούθηση και τον έλεγχο 
της πραγματικής παροχής υπερωριακής απασχόλησης 
ορίζεται ο Δ/ντηςτης Δ/νσης Αγροτικής Οικονομίας της 
Περιφέρειας Θεσσαλίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 22 Ιουνίου 2018 

Ο Περιφερειάρχης 

ΚΩΝΣΤΑΝΤΙΝΟΣ ΑΓΟΡΑΣΤΟΣ 


Αριθμ. απ. 4/13/27.4.2 018 (5) 

Καθιέρωση εργασίας καθ' υπέρβαση του υπο¬ 
χρεωτικού ωραρίου για το έτος 2018 στον Το¬ 
πικό Οργανισμό Έγγειων Βελτιώσεων (Τ.Ο.Ε.Β.) 
Μυρτουντίων. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΟΥΤΟΠΙΚΟΥ ΟΡΓΑΝΙΣΜΟΥ 
ΕΓΓΕΙΩΝ ΒΕΛΤΙΩΣΕΩΝ ΜΥΡΤΟΥΝΤΙΩΝ 

Έχοντας υπόψη: 

Ι.Το άρθρο7του κεφαλαίου Β'του ν.4354/2015 (176/ 
Α') σύμφωνα μετο οποίο στο πεδίο εφαρμογήςτου υπά¬ 
γονται οι υπάλληλοι των Γενικών και Τοπικών Εγγείων 
Βελτιώσεων (περ.αδ.). 

2. Την 2/2015/ΔΕΠ/5.1.2016 εγκύκλιο του Υπουργείου 
Οικονομικών με θέμα'Παροχή οδηγιών για την εφαρμο¬ 
γή των διατάξεων του κεφαλαίου Β' του ν. 4354/2015 
(176Α ) Μισθολογικές ρυθμίσεις των υπαλλήλων του δη¬ 
μοσίου των Οργανισμών Τοπικής Αυτοδιοίκησης (Ο.Τ.Α.) 
πρώτου και δεύτερου βαθμού, των Νομικών Προσώπων 
Δημοσίου (ΝΠΔΔ) και ιδιωτικού δικαίου (ΝΠΙΔ) καθώς 
και των Δ.Ε.Κ.Ο. του κεφ.Α' του ν. 3429/2005 (Α' 134) 
και άλλες μισθολογικές διατάξεις και ΑΔΑ ΨΑΕΦΗ-Π07. 

3. Τις διατάξεις της παρ. Α του άρθρου 20 (Εργασία 
καθ' υπέρβαση του υποχρεωτικού ωραρίου) του ν. 43 
54/2015, στις οποίες επισημαίνεται ότι είναι υποχρεωτική 

η δημοσίευση των ανωτέρω αποφάσεων στην Εφημερί¬ 
δα της Κυβερνήσεως. 

4. Την εισήγηση του προέδρου του οργανισμού στο 
θέμα..(Έγκριση υπερωριών εργαζομένων κατά την αρ¬ 
δευτική περίοδο και οδοιπορικών) και ιδίως το γεγονός ότι 
οι αυξημένες υπηρεσιακές ανάγκες του οργανισμού, πέρα 
από την περίοδο λειτουργικής αιχμής των έργων κατά την 
αρδευτική περίοδο κατά την οποία τα έργα λειτουργούν 
σε 24ωρη βάση (άρθρο 4 του κανονισμού αρδεύσεως) 
υπάρχουν καθ' όλο το έτος εξαιτίαςτων κενών οργανικών. 

5. Το γεγονός ότι από την απόφαση αυτή προκαλείται 
δαπάνη ποσού 14.050,00 ευρώ και η οποία θα καλυφθεί 
από τον προϋπολογισμό του Τ.Ο.Ε.Β., καθώς τα έσοδα προ¬ 
έρχονται από τους πόρους του, αποφασίζει ομοφώνως: 

Α) Την καθιέρωση υπερωριακής καθ' υπέρβαση του 
υποχρεωτικού ωραρίου απασχόλησης εντός του 2018, 
σύμφωνα με το άρθρο 20 του ν. 4354/2015 όπως ισχύει. 

Ειδικότερα για το 2018 για 18 εποχιακούς υπαλλήλους 
και για δύο τακτικούς υπαλλήλους, για κάθε έναν εργαζό¬ 
μενο από αυτούς αποφασίζει απογευματινή υπερωριακή 
εργασία πέραν των ωρών της υποχρεωτικής εργασίας 
τους, μέχρι 20 ώρες ανά μήνα και για 6 μήνες, επομένως 
120 ώρες συνολικά για κάθε έναν. 

Επίσης για 16 εποχιακούς υπαλλήλους και για έναν τα¬ 
κτικό υπάλληλο αποφασίζει για κάθε έναν από αυτούς μέ¬ 
χρι 16 ώρες υπερωριακής εργασίας κατά τις Κυριακές και 
εξαιρέσιμες ανά μήνα και για 6 μήνες, επομένως 96 ώρες 
συνολικά για κάθε έναν. Β) Ανώτερο όργανο για την ανα¬ 
γκαιότητα πραγματοποίησης υπερωριακής απασχόλησης 
καθίστανται ο πρόεδρος του οργανισμού Παλαιολόγος 
Χρήστος, για την παρακολούθηση της υλοποίησης των 
ορίων του εγκεκριμένου προϋπολογισμού έτους 2018 
καθίσταται το οικονομικό τμήμα του οργανισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΧΡΗΣΤΟΣ ΠΑΛΑΙΟΛΟΓΟΣ 


ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στην 2/44450/0025/20-06-2018 απόφαση του Αναπλη¬ 
ρωτή Υπουργού Οικονομικών, που δημοσιεύθηκε στο 
ΦΕΚ 2441 /Β/26-06-2018 επκρέρονται οι εξής διορθώσεις: 

1. Διορθώνεται η περ. (α) της παρ. 1. του προοιμίου 
από το εσφαλμένο: «του ν. 2322/1995 (ΦΕΚ 143/Α7 

12.07.1995) και ιδίως τα άρθρα 1,5 και 6, 
στο ορθό: «του ν. 4549/2018 (ΦΕΚ 105/Α714-06-2018) 
και ιδίως τα άρθρα 91,96 και 97.» 

2. Διορθώνεται η περ. 9. του προοιμίου το εσφαλμένο: 
«την με αριθμ. 05/20.06.2018 απόφαση της Διυπουργι¬ 
κής Επιτροπής του άρθρου 5 του ν. 2322/1995», 

στο ορθό «Την με αριθμ. 05/20-06-2018 απόφαση της 
Διυπουργικής Επιτροπής.» 

Από το Υπουργείο Οικονομικών) 


(7) 

Στην ΔΙΠΑΑΔ/Φ.Κ./71/14870/29-5-2018 απόφαση της 
Υπουργού Διοικητικής Ανασυγκρότησης με θέμα: «Κα¬ 
τανομή στο Κέντρο Προγραμματισμού και Οικονομικών 
Ερευνών», που δημοσιεύθηκε στο ΦΕΚ 2289/Β718-6- 
2018, (στη σελ. 24974, στήλη Β, στίχος 39, διορθώνεται: 

το εσφαλμένο: (Υπουργείο Παιδείας, Έρευνας και Θρη¬ 
σκευμάτων), 

στο ορθό: (Υπουργείο Οικονομίας και Ανάπτυξης). 

(Από το Υπουργείο Διοικητικής 
Ανασυγκρότησης) 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.βΐ.9 1. 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν6ΐ)ΐη3$ΐ6Ι'.6ΐ@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


ΓΤίΞΓΓίτιγ-ίΐ Λ ι : ■ ,' ,'ώιτη σπη Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























